Поремећен план/6
VI ПОЈАВА

СРЕЋКО (шетајући): Е, ово је прави белај! Бог и душа оне ће се још потући. .. Заљубљене су, па то је... Сад ја остадох самац... Нити ми остаде Драга ни Нада... А тако ми је и требало! Који ми је ђаво говорио да га примим у кућу и да им о њему говорим... Сад хтједох да га направим глувим, па ни то не поможе... Но свакако ћу ја њему замрсити конце. (Надино пјевање све то јаче а и клепет Драгин). Драга клепеће, а Нада пјева. Читава галама у кући! Е, па и ја ћу запјевати, па нека је још виша... (Пјева).

     Откада тебе познадох,
     Од тада тужан постадох...

Поремећен план